Milliarium Aureum

Το Χρυσούν Μίλιον, λατιν.: Milliarium Aureum, ήταν ένα ορόσημο, πιθανώς από μάρμαρο ή επιχρυσωμένο μπρούντζο, που ανεγέρθηκε από τον Αυτοκράτορα Οκταβιανό Αύγουστο κοντά στον Ναό του Κρόνου στην κεντρική Αγορά της Αρχαίας Ρώμης. Όλοι οι δρόμοι θεωρούνταν ότι ξεκινούσαν από αυτό το μνημείο, και όλες οι αποστάσεις στη Ρωμαϊκή Αυτοκρατορία μετρούνταν σε σχέση με αυτό. Η ακριβής τοποθεσία και η επιγραφή του μνημείου παρέμειναν θέμα συζήτησης μεταξύ των ιστορικών. Ιστορία Σύμφωνα με τον Δίωνα Κάσσιο, ο Αύγουστος, στη θέση του ως επιμελητή οδών (curator viarum), ανήγειρε το ορόσημο το 20 π.Χ. Πιθανότατα έλαβε το όνομα Milliarium Aureum αμέσως μετά τα εγκαίνιά του, και θεωρείται το σημείο εκκίνησης του ρωμαϊκού οδικού συστήματος προς την υπόλοιπη Ιταλία, και σε όλο τον ρωμαϊκό κόσμο. Σύμφωνα με τον εκκλησιαστικό ιστορικό του 19ου αι. Φίλιπ Σαφ, η φράση «όλοι οι δρόμοι οδηγούν στη Ρώμη» αναφέρεται στο Milliarium Aureum. Αρχιτεκτονική και στυλ Το σχέδιο του μνημείου είναι μεταξύ εκείνων που λείπουν από τα ανακτημένα θραύσματα της Forma Urbis . Τα υπόλοιπα θραύσματα γι' αυτή την περιοχή της Ρωμαϊκής Αγοράς βρίσκονται όλα στην λεγόμενη «πλάκα V-11, Πανεπιστήμιο Στάνφορντ Νο 19» (που απεικονίζει τον Ναό του Κρόνου με το μετωπικό τμήμα και τη σκάλα, αν και το τμήμα Ρόστρα λείπει, ο Ναός της Ομόνοιας και ο Ναός του Θεοποιημένου Βεσπασιανού). Οι πληροφορίες από αρχαίους συγγραφείς είναι επίσης πολύ σπάνιες, επομένως υπάρχουν πολλά προβλήματα ερμηνείας σχετικά με την ακριβή φύση του Milliarium Aureum. Δομή και διαστάσεις Το Milliarium Aureum φαίνεται να ήταν μία μαρμάρινη στήλη επικαλυμμένη με επιχρυσωμένο μπρούντζο. Σύμφωνα με τον C. Hülsen, ένας τεράστιος μαρμάρινος κύλινδρος βρέθηκε το 1835 κοντά στον Ναό του Κρόνου, και έφερε ακόμη χάλκινα άγκιστρα. Ολόκληρο το μνημείο πιθανότατα είχε την τυποποιημένη μορφή ενός ρωμαϊκού ορόσημου. Μερικοί μελετητές πιστεύουν ότι το Milliarium Aureum ήταν κατασκευασμένο εξ ολοκλήρου από επιχρυσωμένο μπρούντζο, ενώ άλλοι πιστεύουν ότι μόνο τα χαραγμένα γράμματα ήταν μπρούντζινα επιχρυσωμένα. Πιθανές διαστάσεις της κατασκευής περιλαμβάνουν ύψος 3,7 μ. και διάμετρο 1,15 μ. (μόνο η κολόνα), ή 3 μ. εάν περιλαμβάνεται η υποτιθέμενη βάση (δηλαδή τα σκαλιστά μαρμάρινα θραύσματα με την ένδειξη "Milliarium Aureum" στη Ρωμαϊκή Αγορά). Τοποθεσία Είναι βέβαιο ότι βρισκόταν «ακριβώς κάτω από τον Ναό του Κρόνου στην κορυφή της Ρωμαϊκής Αγοράς», αλλά η ακριβής τοποθεσία του παραμένει άγνωστη. Λόγω αρχαιολογικών δεδομένων από ανασκαφές του Kähler το 1959, τα οποία φαίνεται να επιβεβαιώνουν δεδομένα από ανασκαφές του Bunsen το 1833, πολλοί μελετητές πιστεύουν τώρα ότι βρισκόταν στη νοτιοανατολική γωνία του βάθρου των Rostra Augusti σε συμμετρικό άξονα με τον Ομφαλό (Umbilicus urbis Romae). Πρόβλημα της επιγραφής Οι αρχαίες πηγές δεν αναφέρουν ποτέ άμεσα τι ήταν χαραγμένο στο Milliarium Aureum, επομένως κάθε ιδέα που μπορεί να έχει κανείς για την επιγραφή πρέπει να θεωρείται ένα σύγχρονο συμπέρασμα, που βασίζεται στην τυπική μορφή, δομή και λειτουργία των ρωμαϊκών ορόσημων. Οι κύριες υποθέσεις σχετικά με την επιγραφή υποδηλώνουν ότι περιελάμβανε: Τίποτε, εκτός από το όνομα και τον τίτλο του Αυτοκράτορα. Τα ονόματα των σημαντικότερων πόλεων της Ιταλίας και της Ρωμαϊκής Αυτοκρατορίας το 20 π.Χ., με τις αποστάσεις αυτών από τη Ρώμη. Σύμφωνα με μία αόριστη πρόταση του Πλίνιου του Πρεσβύτερου (Naturalis Historia, 3.66), οι αποστάσεις σε ρωμαϊκά μίλια μετρούνταν ξεκινώντας από τις πύλες της πόλης, και όχι από την τοποθεσία του Μιλίου (επομένως με διαφορά π. 1 μιλίου): Via Appia από την Porta Capena (προς το Bρινδίσιον, την Ελλάδα και τις Ανατολικές Επαρχίες). Via Salaria και Via Nomentana από την Porta Collina και Via Flaminia (προς τη Βόρεια Ιταλία, τη Ραιτία, το Noρικόν, την Παννονία και το Iλλυρικόν). Via Aurelia (προς τη Γαλατία και την Ισπανία). Via Ostiensis (προς την Oστία και τα κύρια λιμάνια της Κορσικής και της Σαρδηνίας, της Σικελίας και της Αφρικής). Τα ονόματα των δρόμων που έβγαιναν από τη Ρώμη, και οι άνδρες πραιτοριανού βαθμού που ο Αύγουστος είχε διορίσει επιμελητές οδών (curatores viarum) για να φροντίζουν για τη συντήρησή τους, με βάση την αφήγηση του Δίωνα Κάσσιου για την ανέγερση του μνημείου. Πρόβλημα των θραυσμάτων μαρμάρου με την ένδειξη "Milliarium Aureum" Τα μαρμάρινα θραύσματα, διαμέτρου περίπου 3 μέτρων, με την ένδειξη «Milliarium Aureum» και διακόσμηση ζωφόρου ανθεμίου θεωρούνται από καιρό μέρος της βάσης του μνημείου. Ωστόσο, δεν υπάρχουν άμεσες ενδείξεις για αυτό, δεδομένου επίσης ότι η διάμετρος αυτής της βάσης φαίνεται να είναι πολύ μεγάλη για ένα τυπικό μιλιάριον . Σύμφωνα με τον Ρίτσαρντσον, τα ερείπια με την ένδειξη «Milliarium Aureum» μπορούν να θεωρηθούν σχετικά μόνο εάν η κολόνα του μνημείου είχε κολοσσιαία κλίμακα, διαμέτρου σχεδόν 3 μέτρων και όχι 1,15 μέτρων:Ακόμα λιγότερο αξιόπιστο είναι ότι τα σκαλιστά πέτρινα μέλη που φέρουν την ένδειξη Milliarium Aureum στο βορειοδυτικό άκρο του Forum Romanum σήμερα ανήκαν στην πραγματικότητα στη βάση αυτού του μνημείου. Η ζωφόρος που είναι διακοσμημένη με ανθέμιο ανήκει σε σχετικά ψηλό κτίριο και και τα δύο στοιχεία έχουν διάμετρο ίση με αυτή του Umbilicus Romae, πολύ μεγάλη για ορόσημο, εκτός αν ήταν κολοσσιαίας κλίμακας. Δείτε επίσης Χιλιόμετρο μηδέν Μίλιον, ένα αντίστοιχο μνημείο που ιδρύθηκε στην Κωνσταντινούπολη Milliarium, τα μνημεία οδικών σημάτων που τοποθετούνται σε όλο το ρωμαϊκό οδικό σύστημα Αναφορές Samuel Ball Platner, Τοπογραφικό Λεξικό της Αρχαίας Ρώμης, Λονδίνο: Oxford University Press (1929), σελ. 342 [1] . Εξωτερικοί σύνδεσμοι Σελίδα Ψηφιακού Ρωμαϊκού Φόρουμ του UCLA για την αρχαιολογική συζήτηση και την τρισδιάστατη ανακατασκευή του "Miliarium Aureum". Πανεπιστήμιο Stanford Forma Urbis Romae : πλάκες της Περιοχής Φόρουμ με το "Miliarium Aureum" (το "Miliarium Aureum" λείπει κοντά στα γράμματα "...ordia") Το βιβλίο Άρθρο του C. Hülsen για το "Miliarium Aureum" στο Lacus Curtius Παραπομπές